2003 కంపెనీలకు బిఎస్‌ఇలో నష్టం
చివరి నిమషంలో పెరిగిన విక్రయాలు
ముంబై : మార్కెట్లు చివరినిమిషంలో ఇన్వెస్టర్లు లాభాల స్వీకరణకు ఉపక్రమించడం, ప్రభుత్వరంగ బ్యాంకింగ్‌షేర్లలో మరింతగా పతనం కనిపించడం వంటివి స్టాక్‌ మార్కెట్లు వారంలో రెండోరోజు మళ్లీ నష్టాల్లో ముగిసాయి. ఎస్‌అండ్‌పి బిఎస్‌ఇ సెన్సెక్స్‌ దిగువస్థాయిలోనే ముగిస్తే నిఫ్టీ సూచీ 75పాయింట్ల దిగువన 7088 పాయింట్లవద్ద స్థిరపడింది. బిఎస్‌ఇ మిడ్‌క్యాప్‌ సూచి 2.4శాతం, స్మాల్‌క్యాప్‌సూచి 2.2శాతందిగజారాయి. మొత్తంగా చూస్తే 2003 కంపెనీలు నష్టాల్లో ముగిస్తే 615 కంపెనీలు స్వల్పలాభాలతో ముగిసాయి. అంతకు ముందురోజు ట్రేడింగ్‌లో లాభాలను చవిచూసిన మార్కెట్లు మళ్లీ ఒక్కసారిగా దిగజారాయి. ట్రేడర్ల నుంచి అమ్మకాలఒత్తిడిపెరగడమే ఇందుకుకారణం. మరింతగా సాగి దిగువకు వెళ్లే అవకాశం ఉంది. దిగువస్థాయిలో నిఫ్టీ 7000 పాయింట్ల వద్ద నుంచి 6850 వద్ద మద్దతు లభిస్తుందని జియోజిత్‌ బిఎన్‌పి పరిభాస్‌ ఫైనాన్షియల్‌ సర్వీ సెస్‌ అధిపతి అలెక్స్‌ మాథ్యూస్‌ వెల్ల డించారు. అలాగే భారత వాణిజ్య ఎగు మతులు కూడావరుసగా 14వనెలలో తగ్గాయి. జనవరినెలలో 13.6శాతం చొప్పున దిగజారినట్లు తేలింది. 21 బిలి యన్‌ డాలర్లు వరకూ మాత్రమే ఉన్నాయి. పెట్రోలియం ఉత్పత్తులు, ఇంజనీరింగ్‌ ఉత్ప త్తుల ఎగుమతులు తగ్గడమే ఇందుకు కారణం. గ్లోబల్‌ డిమాండ్‌ కూడా ఇందుకు దోహ దం చేసింది విదేశీ సంస్థాగత ఇన్వెస్టర్లు ఈక్విటీ మార్కెట్లనుంచి 1312 కోట్ల రూపాయలు వెనక్కి తీసుకున్నట్లు కనిపించింది. ఇక వివిధ సూచీలు సెక్టార్లపరంగాచూస్తే బిఎస్‌ఇ రియాల్టీ సూచి అత్యధి కంగా నష్టపోయింది. మూడుశాతంగా ఉంది. బ్యాం కింగ్‌, హెల్త్‌కేర్‌, కేపిటల్‌గూడ్స్‌, ఆయిల్‌ అండ్‌ గ్యాస్‌ సూచీలు ఎక్కువ ఉన్నాయి. నిఫ్టీ పిఎస్‌యు బ్యాంక్‌ సూచి 4.5శాతంగా ఉంది. ప్రభుత్వరంగ బ్యాంకుల షేర్లు లాభాల స్వీకరణకు ఎక్కువ మొగ్గు చూపడంతో అంతకుముందున్న లాభాలు హరించి పోయాయి. ప్రభుత్వరంగ బ్యాంకింగ్‌ దిగ్గజం ఎస్‌బిఐ నాలుగుశాతం దిగజారింది. ఎస్‌బిఐ ఛైర్మన్‌ తన నివేదికలో ఎన్‌పిఎలు నాలుగో త్రైమాసికంలో కూడా పెరుగుతాయని ప్రకటిం చడమే ఇందుకుకీలకం. బ్యాంక్‌ ఆఫ్‌ బరోడా 22శాతం పెరిగింది. బ్యాంక్‌ ఆఫ్‌ ఇండియా, కెనరా బ్యాంకు, పిఎన్‌బి, యూనియన్‌బ్యాంకు, ఓరియం టల్‌బ్యాంక్‌ ఆఫ్‌ కామర్స్‌, సిండికేట్‌బ్యాంకులు 4 నుంచి 7శాతం క్షీణించాయి. ఐసిఐసిఐబ్యాంకు 3.8 శాతం క్షీణించింది. ప్రైవేటు బ్యాంకింగ్‌ దిగ్గ జం 50వేల కోట్లను బాండ్లరూపంలో విడతలవారీగా సేకరించాలని నిర్ణయించింది. అందుబాటుధరల్లో పక్కాగృహాల ప్రాజెక్టులకు ఈ నిధులు అంద చేస్తుంది. మహీంద్ర అండ్‌ మహీంద్ర 1.8శాతం క్షీణించింది వాహనాల్లో చూస్తే ఎనిమిదివేల కోట్లు ఆటోమోటివ్‌ప్లాంట్లు మహారాష్ట్రలో ఎక్కువ పెట్టు బడులు పెడుతున్నట్లు ప్రకటించింది. కోల్‌ఇండియా 1.7శాతం పెరిగింది. ఇతరత్రాసెన్సెక్స్‌ లో ఐటిసి, టాటామోటార్స్‌, ఎల్‌అండ్‌టి, రిలయన్స్‌ ఇండ స్ట్రీస్‌ వంటివి నష్టపోయాయి. అదాని పోర్టులు నాలుగుశాతం పెరిగాయి. కంపెనీ 26 శాతం నికరలాభాల్లో పెరుగుదల నమోదు చేసింది. 645కోట్లుగా ఉన్నట్లు ప్రకటించింది. మెటల్‌ రంగ షేర్లు లాభాల స్వీకరణతో ముందు రోజు లాభాలను కట్టడిచేసాయి. హిందా ల్కో, వేదాంత 3నుంచి 4.5శాతం చొప్పున క్షీణించాయి. టాటాస్టీల్‌ ఒకటి శాతం దిగజారింది. జిందాల్‌స్టీల్‌, పవర్‌ ఆరుశాతం దిగజారింది.క్రిసిల్‌ రేటింగ్స్‌ తగ్గించడమే కీలకం. ఇతరత్రా చూస్తే యునైటెడ్‌ బ్రూవరీస్‌, 11శాతం దిగజారింది. పంజాబ్‌నేషనల్‌ బ్యాంకు నుంచి కంపెనీని కావాలనే బకాయిల ఎగవేతదారుగా ప్రకటించినట్లు తేలడంతో యుఎస్‌ షేర్లు 2.3శాతం దిగజారాయి. వారం ప్రారంభంలో అద్వితీయంగా పనిచేసిన స్టాక్‌ మార్కెట్లు రెండోరోజే ఎక్కువశాతం విక్రయాలకు లోనయ్యాయి. అంతర్జాతీయ ధోరణులు, ముడి చమురుధరలు వంటివి కీలకం అయ్యాయా అంటే స్థూల ఆర్థికవ్యవస్థ గణాంకాలే ఎక్కువ పనిచేసాయన్నది కీలక ఆర్థికవేత్తల అంచనా.